b'\n_START_ARTICLE_\nOrganitzaci\xc3\xb3 no governamental per al desenvolupament\n_START_PARAGRAPH_\nUna organitzaci\xc3\xb3 no governamental per al desenvolupament (ONGD) \xc3\xa9s una organitzaci\xc3\xb3 sense \xc3\xa0nim de lucre que t\xc3\xa9 com a objectiu impulsar pol\xc3\xadtiques o actuacions encaminades al desenvolupament de col\xc2\xb7lectius exclosos o en risc d\'exclusi\xc3\xb3, aix\xc3\xad com a pa\xc3\xafsos o comunitats considerats subdesenvolupats. Els seus principals \xc3\xa0mbits d\'actuaci\xc3\xb3 s\xc3\xb3n el benestar i desenvolupament social, la capacitaci\xc3\xb3 i oportunitats equitatives, i el desenvolupament sostenible._NEWLINE_La Coordinadora Valenciana ONGD (CVONGD) \xc3\xa9s una entitat nascuda el 1992 amb la voluntat de coordinar les actuacions de les ONGD i treballar perqu\xc3\xa8 totes les actuacions siguin "coordinades, coherents, adequades i respectuoses".El 2016 hi havia 103 ONGD al Pa\xc3\xads Valenci\xc3\xa0. Un dels projectes de l\'entitat \xc3\xa9s Pobresa zero, que lluita contra la pobresa i la desigualtat entre els pa\xc3\xafsos del nord i del sud.'